श्री राम कुंड मंदिर

श्री राम कुंड मंदिर पाकिस्तान के सैदपुर ग्राम में स्थित एक हिन्दू मंदिर है। हिन्दू लोग मानते हैं कि राम ने यहाँ अपने परिवार के साथ 14 वर्षों से निर्वासन में रहा था। मंदिर को 16वीं शताब्दी में मान सिंह प्रथम द्वारा निर्मित किया गया था।

 इतिहास 
इस मंदिर में पूजा करने के लिए दूर-दूर से हिन्दू आते थे। 1947 में देश के विभाजन के बाद पाकिस्तानी अधिकारियों ने मंदिर परिसर से मूर्तियों को हटवा दिया और मंदिर में हिंदुओं के पूजा करने पर रोक लगा दी गई।

वर्ष 1960 में इस्लामाबाद शहर बना जिसके बाद इस राम मंदिर परिसर को लड़कियों के स्कूल में बदल दिया गया। हिंदू समुदाय के लोगों ने विरोध जताया, तो स्कूल को दूसरे स्थान पर स्थानांतरित किया गया। 

लंबी लड़ाई के बाद वर्ष 2006 में मंदिर को रिक्त किया गया, किन्तु अभी भी हिंदुओं को मंदिर में पूजा करने की अनुमती नहीं दी गई है। मंदिर में हिंदुओं को पूजा के अधिकार के लिए लगातार आंदोलन किए जा रहे हैं। अभी तो यह मंदिर परिसर रेस्तराँ और हस्तशिल्प दुकानों की एक पर्यटक पट्टी में सिमटकर रह गया है।

 सन्दर्भ